Monoskop (platforma)

Monoskop je veľký nezávislý webový vzdelávací zdroj a výskumná platforma pre umenie, kultúru a humanitné vedy. Monoskop obsahuje stránky s genealogickými bibliografiami súčasných tém a hnutí v umení, kultúre a spoločnosti ako antropocén, umelecké publikovanie, digitálne knižnice, kyberfeminizmus, postdigitálna estetika, neurónová estetika, softvérová kultúra, konceptuálna literatúra, federované sociálne siete či dekoloniálna estetika, sprevádzané osobnými bio-bibliografickými profilmi ich predstaviteľov.Antropocén. Umelecké publikovanie. Digitálne knižnice. kyberfeminizmus. Neurónová estetika. Postdigitálna estetika. Softvérová kultúra. Konceptuálna literatúra. Federované siete. Dekoloniálna estetika. Mnohé tituly v bibliografiách sú prelinkované na elektronické verzie publikácií sprístupnených na Monoskope alebo iných voľne dostupných digitálnych knižniciach.

Monoskop založil slovenský tvorca a teoretik Dušan Barok v bratislavskom mediálnom laboratóriu Burundi v roku 2004. Pôvodným zámerom bolo vytvoriť zdrojový portál pre súčasné mediálne umenie, so záberom na strednú a východnú Európu. Portál sa v priebehu rokov postupne obsahovo rozšíril – geograficky nad rámec Európy, historicky na 20. a 21. storočie a tematicky na avantgardné a presahové prejavy vo vizuálnom umení, ale aj v múzickej tvorbe ako filme a hudbe, ich dejiny a teóriu.Michal Murin, "Monoskop v sieti. Rozhovor Michala Murina s Dušanom Barokom", Profil 4, 2012, s. 92-105. Alessandro Ludovico, "Dušan Barok, Interview", Neural 44, 2013, s. 10-11. Annet Dekker, "Copying as a Way to Start Something New: A Conversation with Dušan Barok about Monoskop", in Lost and Living (in) Archives, ed. Annet Dekker, Amsterdam: Valiz, 2017, s. 211-226.

Monoskop je jedným z najpopulárnejších zdrojov informácií o umení a humanitných vedách na webe. Obsahuje 7,000 článkov, 16,000 súborov a má 6,000 registrovaných užívateľov.Monoskop.org Statistics. Ťažiskové sekcie sú venované hnutiam a štýlom moderného a súčasného vizuálneho umenia, moderným a avantgardným časopisom, Bauhausu, ruskej avantgarde, umeniu performancie, zvukovému umeniu, video artu, softvérovému umeniu, konkrétnej a vizuálnej poézii, experimentálnemu filmu, architektúre, výskumnému dizajnu, mediálnej archeológii a kybernetike.Hnutia a štýly moderného a súčasného vizuálneho umenia. moderným a avantgardným časopisom. Bauhaus. Ruská avantgarda. Umenie performancie. Zvukové umenie. Video art. Softvérové umenie. Konkrétna a vizuálna poézia. Experimentálny film. Architektúra. Výskumný dizajn. Mediálna archeológia. Kybernetika. Stránka beží na rovnakom, slobodnom softvéri ako Wikipédia, MediaWiki. Použitie služieb stránky je bezplatné.

Vo februári 2009 bol spustený sesterský projekt knižnice vybraných diel v umení a humanitných vedách, Monoskop Log. Každý týždeň prináša výber niekoľkých nových a historických publikácií. Okrem kritických, analytických a historických diel o umení a kultúre obsahuje aj umelecké publikácie, poéziu, prózu, video a zvukové nahrávky.Monoskop Log.

Monoskop bol prezentovaný vo forme inštalácií na výstavách umenia v Múzeu súčasného umenia Metelkova (Ľubľana, 2012), TENT (Rotterdam, 2012), Jeu de Paume (Paríž, 2012), Württembergischer Kunstverein (Stuttgart, 2014), Galérii Nova (Záhreb, 2015), Kuda (Novi Sad, 2017), na Mediacity bienále v Seoul Museum of Art (Soul, 2018), Haus der Kulturen der Welt (Berlín, 2019) a je pravidelne prezentovaný na medzinárodných seminároch, workshopoch a festivaloch.About Monoskop. 

Projekt je často diskutovaný v kontexte umeleckých a tieňových knižníc (shadow libraries), vrátane sympózií Public Library na Akademie Schloss Solitude v Stuttgarte (2014) a Shadow Libraries: UbuWeb in Athens v Onassis Cultural Centre v Aténach (2018).Public Library, Stuttgart, 2014. Shadow Libraries, Atény, 2018. Dánska profesorka komunikácie a digitálnych médií Nanna Bonde Thylstrup vo svojej knihe The Politics of Mass Digitization (MIT Press, 2018) hovorí o Monoskope ako o jednej z najobsiahlejších tieňových knižníc, ktoré vychádzajú z kritickej umeleckej praxe, a analyzuje ho ako "právny stratagém" a "teritoriálnu asambláž".Nanna Bonde Thylstrup, The Politics of Mass Digitization, Cambridge, MA: MIT Press, 2018, s. 89-94.

 Literatúra 
 Adema, Janeke, "Scanners, collectors and aggregators. On the ‘underground movement’ of (pirated) theory text sharing", Open Reflections, september 2009. 
 Barrow, Dan, "Unofficial Channels: Monoskop", The Wire, Londýn, november 2012.
 Blueher, William, "Monoskop" , Art Libraries Society of North America, október 2017.
 Bobnič, Robert, Jurij Smrke, a Jasmina Šepetavc, "Monoskop", Tribuna, Ľubľana, december 2012, s. 16-17. 
 Dekker, Annet, "Copying as a Way to Start Something New: A Conversation with Dušan Barok about Monoskop", in Lost and Living (in) Archives, ed. Annet Dekker, Amsterdam: Valiz, 2017, s. 211-226.
 Giorgetta, Davide, Valerio Nicoletti, "They are Not Yet Books. Conversation with Dušan Barok" , Progetto grafico 28: "Publishing", eds. Maria Rosaria Digregorio, Silvio Lorusso, Silvia Sfligiotti, a Stefano Vittori, Miláno: AIAP, november 2015, s. 58-69.
 Goldsmith, Kenneth, "Monoskop", in Goldsmith, Duchamp Is My Lawyer: The Polemics, Pragmatics, and Poetics of UbuWeb, New York: Columbia University Press, 2020.
 Goriunova, Olga, "Uploading our Libraries: The Subjects of Art and Knowledge Commons", in Aesthetics of the Commons, eds. Cornelia Sollfrank, Felix Stalder and Shusha Niederberger, Zurich: diaphanes, 2021.
 Hamerman, Sarah, "Pirate Libraries and the Fight for Open Information", The Media 61: The Immaterial Digital Labor Issue, september 2015.
 Kowalski, Vanessa, "Monoskop", in Kowalski, On Curating, Online: Buying Time in the Middle of Nowhere, Helsinki: Aalto University, 2018, s. 129-137. 
 Krátká, Eva, "Monoskop: Collaborative Research on Media Art", Flash Art CZ/SK 9, Praha, 2008.
 Krekovič, Slávo, "DIY-publishing dot sk", in The Mag.net Reader: Experiences in Electronic Cultural Publishing, eds. Miren Eraso, Alexandro Ludovico a Slávo Krekovič, Arteleku-Diputación Foral de Gipuzkoa, 2006, s. 24-35.
 Kudlová, Adéla, "Dělat odvážná rozhodnutí. Rozhovor s Dušanem Barokem", Iluminace 31:4, Praha: Národní filmový archiv, 2019, s. 85-89.
 Linková, Barbora, "Monoskop", in Linková, Archivy a sbírky. Od uměleckého archivu k internetové databázi, Brno: Masarykova univerzita, 2014, s. 61-65.
 Ludovico, Alessandro, "Dušan Barok, Interview", Neural 44: "Post-Digital Print", Bari, 2013, s. 10-11. 
 Ludovico, Alessandro, "Die dehnbare Bibliothek. Bücherdigitalisierung und daran anknüpfende Kunstprojekte", Springerin 3, Viedeň, august 2013. Preklad: "The Liquid Library", Eurozine, august 2013. 
 Medak, Tomislav, "The Future After the Library. UbuWeb and Monoskop's Radical Gestures", in Javna knjižnica / Public Library, eds. Tomislav Medak, Marcell Mars, a WHW, Záhreb: WHW & Multimedia Institute, 2015, s. 121-137.
 Murin, Michal, "Monoskop v sieti. Rozhovor Michala Murina s Dušanom Barokom", Profil 4, Bratislava, 2012, s. 92-105. 
 Murin, Michal, "Share & Go: Dušan Barok", Enter 16, Košice: Dive Buki, jeseň 2014, s. 84-87.
 Rehák, Oliver, "Monoskop nových médií", 3/4 21-22, Bratislava: Atrakt Art, 2007. 
 Rehúš, Michal, "Softvér je tiež literatúrou", Kloaka 5:3, Bratislava: Literis, 2014, s. 29-36. 
 Stalder, Felix, a Cornelia Sollfrank, "From Notepad to Cultural Resource. The Aesthetics of Crosslinking at Monoskop, Interview with Dušan Barok", 2019. Video. 
 Vakula, Matej, "Rozhovor s Dušanom Barokom o internete a umení", Flash Art CZ/SK 42, Praha, december 2016, s. 35-38. 
 Vidovencová, Nina, Digitálny upgrade v slovenskom vizuálnom umení, Brno: Masarykova univerzita, 2018, s. 68. 
 Thylstrup, Nanna Bonde, The Politics of Mass Digitization, Cambridge, MA: MIT Press, 2018, s. 89-94.
 Wark, McKenzie, "Metadata Punk", in Javna knjižnica / Public Library, eds. Tomislav Medak, Marcell Mars, a WHW, Záhreb: WHW & Multimedia Institute, 2015, s. 111-117.
 XPUB, "Interview with Dušan Barok", in The Library Is Open, Rotterdam: Piet Zwart Institute (XPUB Special Issue 09), 2019, s. 70-73.

 Referencie 

 Externé odkazy 
 Monoskop

Kategória:Internetové encyklopédie
Kategória:Webové stránky
Kategória:Wiki
Kategória:Internetová kultúra